text: инженерлік қамтамасыз ету (инженерное обеспечение) зақымдану ошағында жеке құрамды, халықты қорғау және эвакуациялау шараларын жүргізу. бұл міндеттерді ақ бастығының шешімі бойынша арнайы құрылған жасақтар орындайды. инженерлік қамтамасыз етуге мыналар қамтылады: жолдар мен көпірлердің және жол құрылыстарының күтіп ұсталуы мен жөнделуін қамтамасыз ету; жөнелту және қабылдау пункттерін, жаяу адамдар жүретін бағыттарда лектік жолдарды, халықты қатыстыра отырып, паналау орындарын, жасақтар мен техниканы орналастыратын бастапқы аудандарды, су алатын және оны тазартатын пункттерді жабдықтау; суға өткелдер салу; инженерлік барлауды ұйымдастырып, жүргізу және күштердің (құралдардың) зақым ошағына кіруін қамтамасыз ету, оған жолдар салу, үйінді басып қалған паналау ғимараттары мен тасалану орындарын ашу; жүйелердегі аппаттардын зардаптарын оқшаулап, жою; бүркемелеудің инженерлік шараларын жасау, жаппай зақымдану ошағындағы зардаптарын жою; жарылмай қалған снаряд, бомбаларды тауып, жою. инженерлік қарулану құралдары (средства инженерного вооружения) әр түрлі инженерлік техниканың, арнаулы құралдардың, мүліктер мен материалдардың, сондай-ақ әскерлер мен инженерлік бөлімшелердің (бөлімдердің) инженерлік жұмыстарды жеделдету мен әскерлердің ұрыс қимылдарын орындауын қамтамасыз етуге арналған инженерлік оқдәрілерінің жиынтығы.